รายการเดินหน้าประเทศไทย : เดินหน้าอุโมงค์ส่งน้ำ แม่แตง-แม่งัด-แม่กวง ออกอากาศวันเสาร์ที่ 10 มีนาคม
ดร.สมเกียรติ  ประจำวงษ์  เลขาธิการสำนักงานทรัพยากรน้ำแห่งชาติ(สทนช.) กล่าวในรายการเดินหน้าประเทศไทย เดินหน้าอุโมงค์ส่งน้ำแม่แตง-แม่จัด-แม่กวง ว่าปัญหาน้ำที่จังหวัดเชียงใหม่มี 3 อย่างคือน้ำท่วม ขาดแคลนน้ำ  และปัญหาคุณภาพน้ำที่ต้องใช้น้ำดีมาไล่น้ำเสีย  จึงเห็นว่าการแก้ปัญหาต้องใช้พื้นที่เป็นตัวตั้งพิจารณาว่าหน่วยงานใดเกี่ยวข้องแล้วพิจารณาบริหารจัดการการแก้ปัญหา  ด้านนายทองเปลว  กองจันทร์ อธิบดีกรมชลประทาน  กล่าวว่าต้องใช้ศาสตร์พระราชาเป็นหลักสำคัญโดยการผันน้ำจากเขื่อนแม่แตงมาเก็บไว้ที่เขื่อนแม่งัด แล้วนำน้ำจากเขื่อนแม่งัดไปซ่อมที่เขื่อนแม่กวง บรรเทาปัญหาอุทกภัยในจังหวัดเชียงใหม่ ให้มีน้ำใช้ปกติ  ซึ่งการทำอุโมงค์จะมี 2 ช่วง โดยช่วงแรกจากเขื่อนแม่แตงไปเขื่อนแม่งัด และช่วงที่ 2 จากเขื่อนแม่งัดไปเขื่อนแม่กวง โดยโครงการจากเขื่อนแม่งัดไปเขื่อนแม่กวงเริ่มตั้งแต่ปี 58 คาดว่าจะแล้วเสร็จในปี64  ส่วนช่วงจากเขื่อนแม่แตงไปเขื่อนแม่งัดเริ่มตั้งแต่ปี 59 คาดว่าจะแล้วเสร็จในปี 64 เช่นกัน ซึ่งผลการทำงานภาพรวมคืบหน้าไปร้อยละ 17.1 ทั้งนี้หากดำเนินการแล้วเสร็จจะมีความยาวประมาณ 48 กิโลเมตร ขณะนี้การดำเนินการถือว่าต่ำกว่าแผนเล็กน้อยเพราะติดปัญหาเชิงเทคนิคเนื่องจากเป็นครั้งแรกของประเทศไทยที่มีการก่อสร้างอุโมงค์ขนาดใหญ่เส้นผ่าศูนย์กลางประมาณ 4 เมตรที่จะสามารถผันน้ำจากเขื่อนแม่แตงไปเขื่อนแม่งัประมาณ113ล้านลูกบาศก์เมตรต่อปี และจากเขื่อนแม่งัดไปเขื่อนแม่กวงอีก160ล้านลูกบาศก์เมตรต่อปี

ขณะที่พล.อ.ฉัตรชัย  สาริกัลยะ  รองนายกรัฐมนตรี กล่าวว่าการบริหารจัดการน้ำต้องมี 3 ประเด็นหลักคือกฎหมาย ซึ่งขณะนี้อยู่ระหว่างจัดทำพรบ.น้ำ คาดว่าในปี61จะมีผลบังคับใช้   ประเด็นที่ 2 คือยุทธศาสตร์การทำงานขณะนี้เป็นยุทธศาสตร์20 ปี และประเด็นที่ 3 คือต้องมีคณะและองค์กรที่จะขับเคลื่อนยุทธศาสตร์ในลักษณะการบูรณาการโดยมีคณะกรรมการบริหารจัดการน้ำแห่งชาติ(กนช.) ซึ่งจะดูแลครอบคลุมทุกมีติ รวมทั้งการจัดทำงบประมาณ ซึ่งช่วงแรกเป็นการพัฒนาแหล่งน้ำเดิม  เพิ่มศักยภาพน้ำอุปโภคบริโภค  โดยที่จังหวัดเชียงใหม่มีแผนงานโครงการอยู่แล้ว แต่ติดปัญหาการใช้พื้นที่และการบริหารจัดการงบประมาณ ซึ่งกนช.จะเข้ามากับกำดูแลเชิงนโยบายให้เป็นไปตามแผนงาน

ศิริศุภา กร่างสะอาด / สวท.